Սաբիհա Գյոքչեն

Սաբիհա Գյոքչեն (, ), Թուրքիայի առաջին կին-օդաչուն, ով 23 տարեկանում առաջին անգամ ինքնաթիռով օդ բարձրացավ։ Նա նաև համարվում է Թուրքիայի առաջին կին- ռազմական օդաչուն։ Սաբիհան Մուստաֆա Քեմալ Աթաթուրքի 8 որդեգրած երեխաներից մեկն է եղել։

Վաղ տարիներ 
Համաձայն թուրքական աղբյուրների և հենց Սաբիհա Գյոքչենի հարցազրույցի, նա եղել է Մուստաֆա Իզզեթ բեյի և Հայրիյեի դուստրը, ովքեր էթնիկ բոսնիացիներ էին։ Լրագրող Հրանտ Դինքը գրել է մի հոդված՝ «Սաբիհա խաթունի գաղտնիքը», որտեղ Գազիանթեփի նախկին բնակչուհի Հռիփսիմե Սեբիլջյանը վստահեցնում էր, որ եղել է Սաբիհա Գյոքչենի ազգականը, այդպիսով, շեշտելով Գյոքչենի հայկական ծագումը։ Թուրքական պաշտոնական աղբյուրները և Աթաթուրքի մյուս որդեգիր դուստրը՝ Ուլքյու Ադաթեփեն (մահացել է ավտովթարի ժամանակ 2012 թվականի օգոստոսի 1-ին), վիճարկում են այս վարկածը։

Մուստաֆա Քեմալ Աթաթուրքի հետ ծանոթացել է 1925թ-ին, երբ ընդամենը 12 տարեկան էր։ Աթաթուրքը գտնվում էր Բուրսայում, երբ նրանց ծանոթացրին Սաբիհայի դառը անցյալի հետ, և Աթաթուրքը որոշեց որդեգրել աղջկան։ Օդաչուական դասընթացները սերտել է Էսքիշեհիրում։ Գյոքչեն ազգանունը Սաբիհային է տվել Աթաթուրքը։

Ստամբուլի մեծությամբ երկրորդ օդանավակայանը կրում է Սաբիհա Գյոքչենի անունը։

Ծանոթագրություններ

Արտաքին հղումներ 
 Atatürk Arşivi — Sabiha Gökçen-1
 Atatürk Arşivi — Sabiha Gökçen-2
 Atatürk Arşivi — Sabiha Gökçen-3
 Atatürk Arşivi — Sabiha Gökçen-4
 Atatürk Arşivi — Sabiha Gökçen-5
 Atatürk Arşivi — Sabiha Gökçen-6

Կին օդաչուներ
Թուրք օդաչուներ
Օսմանյան կայսրության անձինք
Բոսնիական ծագմամբ թուրքեր